मौसम परिवर्तन से फसलों में बीमारी का खतरा
नसरुल्लागंज|अचानक ठंड होने और गर्मी बढ़ने से किसानों के चेहरों पर मायूसी छा गई है। गर्मी बढ़ने से गेहूं व चने की फसलों में बीमारी बढ़ने का खतरा बढ़ गया है। इससे किसानों को नुकसान उठाना पड़ सकता है। क्षेत्र के गांव रफीकगंज, आंबाजदीद, लोदावड़ के किसान सुरेंद्र कुमार, विजय कुमार, आनंद सिंह, राजेश ने बताया कि अभी गेहूं-चने की फसल को अधिक ठंड की आवश्यकता है। अभी से ही आसमान में बादल छाने के कारण ठंड पड़ना कम हो गई है। इससे फसलों में बीमारी लगने का डर सता रहा है। एक तो वैसे ही ठंड एक माह देरी से प्रारंभ हुई है और अब बादल छाने से गर्मी बढ़ गई है। इससे फसलों में बीमारी लगने का अंदेशा बना हुआ है।
hin_Deva hin_Deva